Lukas 1:38 ’n Mens kan twyfel. Dit kan gebeur as die lewe moeilik en swaar is. Jy bid tot die HERE nogtans bly die probleme. Dit kan selfs wees dat jou probleme net groter word. Dan voel dit vir ons asof die HERE swyg. Ons lees daarvan ook in God se Woord. As kinders van God oor die swyg van die HERE praat, gaan dit om ’n roep om hulp in groot nood. ’n Voorbeeld daarvan vind ons in Psalm 109: “o God van van my lof, moenie swyg nie! Want hulle het die mond van die goddelose en die mond van bedrog teen my oopgemaak; hulle met my gespreek met ’n leuenagtige tong”. Vs 1,2
As dan geen verandering in die situasie kom nie, kan ’n mens begin twyfel. Dit lyk asof God nie bestaan nie omdat Hy nie so in ons lewe ingryp soos ons dit graag wil nie. Hoe belangrik is dit dan om jou steeds weer te bedink dat die HERE nie swyg nie. Dit is nie so dat Hy nie ingegryp het nie. Hy het beslissend ingegryp sodat vir God se kind in enige situasie uitsig bestaan. Die Vader in de hemel het Sy Seun na die wêreld gestuur om die oorsaak van al ons probleme vir ons weg te dra. Om te kan weet dat die HERE jou selfs in jou grootste nood en by die dood dra. Jou so dra dat Christus vir jou die redding selfs van die dood verdien het. Hoe belangrik is dit as dit lyk asof de HERE swyg om te weet dat de Gees in Maria die Redder van dood en skuld verwek het! Maria glo die HERE op Sy Woord!